En gammel kending var torsdag uheldig med sit forsøg på at stjælebrændstof i Aalborg.

Klokken 01.45 var en patruljevogn fra Nordjyllands Politi lige ved at blive ramt af en anden bil, da den i østlig retning på Østerbro i Aalborg måtte træde hårdt på bremserne. En anden bil kom nemlig så hurtigt ud fra Shell/7-eleven-tankstationen, at den modsatte vejbane måtte tages i brug, da den mandlige bilist skulle svinge ud. Patruljen eftersatte den travle nattebilist, og det viste sig, da bilen kort derfra blev bragt til standsning, at chaufføren var en gammel kending af politiet, der netop havde fyldt bilen med brændstof for 900 kroner uden at have intentioner om at betale for denne. - Og så har han jo skullet skynde sig væk, fortæller vagtchef ved Nordjyllands Politi Per Vagn Nielsen. Manden blev anholdt, sigtet, afhørt og løsladt natten til fredag.